Вялікую навуковую каштоўнасць мелі вынікі экспедыцыі аддзела прыроды ў Белавежскую пушчу, выезды па зборы матэрыялаў у розныя прыродныя рэгіёны БССР. Супрацоўнікі ўсіх аддзелаў з мэтай набыцця прадметаў музейнага значэння ліставаліся з абласнымі і раённымі музеямі, краязнаўцамі Беларусі. У фонды перадаваліся знойдзеныя ў рэспубліцы скарбы, начынне з зачыненых цэркваў, экспанаты выстаў.